<classify> NORA DAMIANNa ANDREW MSECHU dar es salaam BAADA yakukamilika mkutano wa 39 wa Jumuiya ya Maendeleo ya Kusini mwa Afrika SADC,viongozi mbalimbali wa Serikali wakiwamo mawaziri, mabalozi na makatibu wakuu, wameelezeanamna watakavyosaidia utekelezaji wa maazimio yaliyofikiwa. Mkutano huoulihitimishwa juzi kwa kupitisha maazimio zaidi ya 30 yanayotakiwa kutekelezwakwa mwaka mmoja chini ya uenyekiti wa Rais Dk. John Magufuli. Wakizungumzana MTANZANIA kwa nyakati tofauti, Dar es Salaam juzi, viongozi hao walisema watahuishasehemu ya maazimio hayo katika sera na mipango ya taasisi wanazosimamia, kuhakikishauenyekiti wa Tanzania katika jumuiya hiyo unakuwa na mafanikio. Waziri waViwanda na Biashara, Innocent Bashungwa, alisema mkakati wao ni kuendeleakuboresha mazingira ya kufanya biashara na kujenga viwanda ili Tanzania iwe ninchi rahisi kufanya biashara. Tuutumiehuu mwaka vizuri katika kipindi ambacho Rais wetu ni mwenyekiti, anataka kuonaile theme ya SADC inatekelezwa kwa vitendo, yaani tunajikita kwenye uchumi waviwanda ili kutengeneza ajira kwa wingi. KikubwaWatanzania tuchape kazi kama ni mkulima ongeza bidii ili mavuno ya msimuunaokuja yawe makubwa kuliko sasa, tupate malighafi za kutosha kupeleka kwenyeviwanda, alisema Bashungwa. Alisemawanawasaidia wafanyabiashara na wenye viwanda kuboresha mazingira ya kufanyabiashara kwa sababu wao wakifanikiwa hata mkakati wa Serikali wa kuongezauwekezaji utafanikiwa na watakuwa mabalozi wa kuwaambia wengine waje kuwekezaTanzania kwa sababu mazingira ni mazuri. Waziri waMambo ya Nje na Ushirikiano wa Afrika Mashariki, Profesa Palamagamba Kabudi,alisema watasimamia maazimio yote kuhakikisha biashara inakua kati ya nchi nanchi na kuongeza ajira kwa kutegemea uchumi wa viwanda. Waziri waKilimo, Japhet Hasunga, alisema kutokana na mkazo mkubwa wa jumuiya hiyokuelekezwa kwenye ujenzi wa viwanda, watahakikisha wanaongeza thamani ya mazaombalimbali kutoa fursa za ajira na kuongeza mapato. Kuna hajaya nchi zilizoko Kusini mwa Afrika badala ya kuanza kuagiza bidhaa kutokamaeneo mbalimbali ni muhimu kuangalia kama zinapatikana ndani ya nchi wanachamaili tuweze kuuziana wenyewe kwa wenyewe. Ni wakati mwafaka wa kuongeza thamani mazaoyetu tutengeneze ajira kwa wingi na kuziwezesha nchi kuuziana na nyingine,alisema Hasunga. Balozi waTanzania nchini Sweden, Dk. Willbroad Slaa, alisema ni vyema Watanzaniawakajifunza kutangaza mazuri yanayofanyika nchini ili kuwavutia watu wengizaidi kuja kuwekeza. Mfanounapowashawishi wawekezaji kwamba kuna fursa nyingi twendeni Tanzania, unakutawameshapewa taarifa kwamba Tanzania hapafai, kuna mauaji, kuna watu wanapoteana tungeachia hapo ingekuwa afadhali, wanasema ni Serikali imefanya hilo... kablahujahukumu unapaswa kufanya utafiti wa kutosha, alisema Dk. Slaa. Balozi waTanzania nchini Marekani, Wilson Masilingi, alisema licha ya nchi kupiga hatuakubwa za kimaendeleo, lakini watu wengi wamekuwa wakiaminishwa mambo mbalimbaliyanayoendelea kwa mtazamo hasi na kuwavunja moyo. NiliambiwaKariakoo biashara zimefungwa, lakini nimekuja nimekuta hata nafasi ya kufanyabiashara hakuna, wakasema ndege hazijai, mimi nimekwenda kutaka tiketinikaambiwa zimejaa wiki nzima, alisema Masilingi. Katibu MkuuWizara ya Mifugo na Uvuvi, Profesa Elisante ole Gabriel, alisema watalitumiasoko la SADC lenye watu milioni 327 kuuza bidhaa zitokanazo na mazao ya mifugo,yaani nyama, maziwa na ngozi. Kupatafursa ya kuwa mwenyekiti unatanua fursa za kibiashara na sisi katika mazao yetuya mifugo tunaamini kwamba tutapata soko kutokana na idadi kubwa ya watuwalioko SADC, alisema Profesa Gabriel. Mkuu wa Mkoawa Katavi, Juma Homera, alisema mkoa huo unazalisha kwa wingi bidhaa mbalimbali,hivyo watakwenda kuongeza thamani za mazao ili wauze katika soko la SADC. Sisi mkoanikwetu tunazalisha bidhaa nyingi, mpunga zaidi ya tani 250,000, mahindi zaidi yatani 800,000 na tuna ziada ya chakula tani 150,000, tutakwenda kujikita zaidikwenye nchi za SADC kwa sababu nyingi zina changamoto ya chakula, alisemaHomera. Alisema piawamekuwa wakiuza bidhaa zao katika nchi za Kenya, Uganda na Jamhuri yaKidemokrasia ya Congo DRC kati ya tani 20,000 hadi 25,000 kwa msimu. KATIBU MTENDAJI SADC Katibu Mtendaji wa jumuiya hiyo, Dk.Stagomena Tax, alisema katika kipindi chake cha uongozi, hajawahi kuona mkutanouliofana kama wa mwaka huu uliofanyika nchini. Alisema ni wazi mkutano huo, ni mwanzompya wa mafanikio na utatuzi wa changamoto zinazoikabili SADC ambayo imekuwaikifanya jitihada za kuhakikisha malengo ya kuanzishwa kwake yanafikiwa. Katika mwaka huu, SADC inaendelea namkakati wake wa kuhakikisha kaulimbiu ya mkutano huu ambayo inalenga uwekezajikatika viwanda na uzalishaji wa ajira inafanikiwa. Hii inalenga katikauwekezaji kwenye teknolojia na mabadiliko ya kijamii na kiuchumi yanafanikiwa. Hii itawezesha kuleta mabadiliko ya namnampya ya kupambana na umasikini, kuinua viwango vya maendeleo katika kanda hiina Bara la Afrika kwa ujumla, alisema. Alisema ameshuhudia namna Wiki ya Viwandailivyofana na sekta binafsi ilivyochangamkia fursa kupitia wiki hiyo, ambayokwa Tanzania imekuwa na upekee wa aina yake tofauti na alivyowahi kushuhudiakatika nchi nyingine. Alisema uwekezaji wa uhakika kwenyeviwanda unahitaji ushirikiano baina ya sekta ya umma, sekta binafsi nawashirika wengine wa maendeleo kikanda na kimataifa, na kwamba sekta binafsindiyo uti wa mgongo wa maendeleo ya watu, kwa kuwa ndiyo inayotegemewa kuzalishaajira, kuinua uchumi na kuchangia mapato ya Serikali na kuinua hali za maishaza watu. Alisema ili kuwezesha sekta binafsi iwekinara katika agenda ya viwanda, inahitaji kuwa na ushindani, kwenda na wakatina kuunganishwa kikamilifu kikanda na kimataifa. Dk. Tax alisema katika kufikia malengohayo kwa sekta binafsi, inahitajika uwepo wa taaluma stahiki, uwezo wakiteknolojia, miundombinu inayowezesha uwekezaji kwenye viwanda na uwepo wasera nzuri za kikanda na kitaifa kuwezesha sekta hiyo. Alisema ushirikiano wa pande tatu wakikanda unaohusisha jumuiya ya Comesa, EAC na SADC ulioanzishwa mwaka 2015 naEneo Huru la Bara la Afrika AfCFTA ambayo makubaliano baina ya pande hizoyalitiwa saini Mei 30 mwaka huu, utasaidia ushindani na kuongeza fursa kwenye sokojipya lenye watu zaidi ya bilioni 1.2. Dk. Tax alisema Tanzania sasa inawajibikapia kusimamia utekelezaji wa mpango wa uwekezaji kwenye viwanda wa 2015 2010,itifaki katika viwanda na mkakati wa madinipamoja na mkakati wa utekelezaji kwa pamoja bado vinahitaji usimamizi imara kwautekelezaji. Alisema mpango wa madini kikanda una niaya kuweka mazingira mazuri ya urutubishaji na uendelezaji wa rasilimali hiyomuhimu kikanda, kwa nia ya kuhakikisha rasilimali hiyo ambayo inapatikana kwawingi katika ukanda wa SADC inatumiwa ipasavyo kwa maendeleo ya nchi na kandanzima. Kwa kutambua mchango wa viwanda vidogo navya kati SMEs, sekretarieti kwa kushirikiana na Kamisheni ya Umoja wa MataifaUN ya Uchumi kwa Afrika, imeandaa utaratibu wa kuangalia namna ya kuifanyasekta hiyo kuwa endelevu na kuwa mshiriki mkuu katika uwekezaji wa viwanda,alisema. Katika hatuanyingine, Waziri wa Habari Utamaduni, Sanaa na Michezo, Dk. Harrison Mwakyembeamevipongeza vyombo vya habari kwa kazi kubwa ya kiuzalendo na weledi wa haliya juu katika kutangaza mkutano huo. Dk. Mwakyembe alitoapongezi hizo jana jijini Dodoma. Alisema uandishiwa habari wa kujenga na kukosoa ambao una lengo la kurekebisha, unahitajikupongezwa kwa kuwa unasaidia jamii na Serikali kuleta maendeleo ya haraka kwa taifa. Waandishi wahabari mbali na kuutangaza mkutano wa 39 wa SADC, wametumia taaluma yaokutangaza fursa za uwekezaji zinazopatikana nchini kupitia sekta mbalimbali,ikiwamo uwekezaji katika viwanda, utalii, uchukuzi na nyinginezo, alisema.  <topic>: KITAIFA 